Chris Arlman

Chris Arlman (Meppel, 26 febrewaris 1944 – Harns, 2 july 2008) wie in Nederlânsk politikus foar de Partij fan de Arbeid (PvdA).

Arlman wie boargemaster fan Bad Nijeskâns (1981-1990), Pekela (1990-1998) en fan 1 juny 1998 oant 1 july 2006 fan Harns. Yn 2007 wie er boppedat in skoft waarnimmend boargemaster fan de gemeente Bellingwedde. By syn ôfskied as boargemaster fan Harns waard Arlman beneamd ta Ridder yn de Oarder fan Oranje-Nassau foar syn bygrage oan de útwreiding fan de haven.Chris Arlman riddere,24 juny 2006. Omrop Fryslân

Chris Arlman wie ek in skoft foarsitter fan betelle-fuotbal feriening BV Veendam (1991 -1998) en Cambuur Ljouwert (1999 -2000).

Op 2 july 2008 krige Chris Arlman yn de âldens fan 64 jier in hertoanfal op it terrein fan keatsferiening Eendracht. Hy waard oerbrocht nei it Medysk Sintrum Ljouwert, dêr't er letter dy dei ferstoar.

Kategory:Nederlânsk boargemaster
Kategory:Boargemaster fan Harns
Kategory:Nederlânsk sportbestjoerder
Kategory:Cambuur Ljouwert
Kategory:PvdA-politikus
Kategory:Drintsk persoan
Kategory:Ridder yn de Oarder fan Oranje-Nassau
Kategory:Persoan stoarn yn Harns
Kategory:Persoan berne yn 1944
Kategory:Persoan stoarn yn 2008